b'\n_START_ARTICLE_\nApage\n_START_PARAGRAPH_\nApage (starogr\xc4\x8dki: \xe1\xbc\x84\xcf\x80\xce\xb1\xce\xb3\xce\xb5) je starogr\xc4\x8dka rije\xc4\x8d koja se koristila kao uzvik u imperativu te zna\xc4\x8di: Odlazi!\n_START_SECTION_\nTjeranje Sotone\n_START_PARAGRAPH_\nIzraz apage satanas ili apage, Satanas! u Novom zavjetu rabi Isus Krist prilikom tjeranja Sotone u Judejskoj pustinji u vrijeme ku\xc5\xa1nje. Naime, nakon kr\xc5\xa1tenja Isus se povla\xc4\x8di u pustinju na \xc4\x8detrdeset dana da se pripremi na svoje javno djelovanje. Sotona dolazi do njega i triput ga isku\xc5\xa1ava, ali Isus ga triput odbija i otjera Sotonu rije\xc4\x8dima Apage, Satanas, tj. "Odlazi, Sotono".\n_START_SECTION_\nU dana\xc5\xa1njem kr\xc5\xa1\xc4\x87anstvu\n_START_PARAGRAPH_\nKoristi se kao obi\xc4\x8dajena formula pri egzorcizmu u Isto\xc4\x8dnoj i Zapadnoj Crkvi.\n_START_SECTION_\nDana\xc5\xa1nje zna\xc4\x8denje\n_START_PARAGRAPH_\nDanas izraz obi\xc4\x8dno sadr\xc5\xbei samo aluziju na nekada\xc5\xa1nje magi\xc4\x8dno zna\xc4\x8denje te \xc4\x8desto ima i \xc5\xa1aljiv prizvuk.'